Bougainville (autonom region)

Bougainville er en autonom provins i Papua Ny-Guinea. Provinsen dekker 9 384 km² og har 249 358 innbyggere (2011). Foruten øya Bougainville, består provinsen av øya Buka og atollene Carteret (Tulun), Nissan og Pinipel, samt Takuu. Offisiell hovedstad er Arawa, men hovedstaden er midlertidig flyttet til Buka. 

Fra 1970-årene til 1997 var en separatistbevegelse i konflikt med den papuanske staten. I 2000 skrev partene under en fredsavtale, og provinsen fikk indre selvstyre i 2005. 

Joseph Kabui ble valgt til provinsens president i 2005. Etter hans død 7. juni 2008 ble visepresident John Tabinaman utnevnt til president. 

I desember 2019 stemte provinsens befolkning overveldende for selvstendighet fra Papua Ny-Guinea.Verden kan få en ny nasjon. nrk.no Besøkt 11. desember 2019

Se også
Presidentvalget i Bougainville 2008

 Referanser 

Kategori:Papua Ny-Guinea
Kategori:Autonome regioner
Kategori:Stater og territorier etablert i 2005
Kategori:Foreslåtte stater